recursal/SuperWikiNEXT-32B huggingface dataset:
**Israel lsaac (Lippy) Lipshitz** (8 Mei 1903 – 17 Mei 1980) was 'n Suid-Afrikaanse beeldhouer, skilder en drukmaker. Hy word saam met Moses Kottler en Anton van Wouw as een van die belangrikste Suid-Afrikaanse beeldhouers beskou. Hy is in 1903 in Litaue gebore, maar die gesin het in 1908 na Suid-Afrika verhuis. Van 1922 tot 1925 het hy aan die Kunsskool in Kaapstad gestudeer en is vroeg in sy twintigerjare deur Moses Kottler aangemoedig om beeldhoukuns te beoefen. Van 1925 tot 1926 was hy 'n assistent van H.V. Meyerowitz, maar is kort daarna na Parys om sy studies onder Antoine Bourdelle voort te sit. Hier het hy bevriend geraak met ander beeldhouers, soos Brancusi, en hy is ook deur die werk van Soutine en Chagall beïnvloed.

Ná vier jaar in Parys het hy in 1932 na Suid-Afrika teruggekeer. Net soos so baie ander kunstenaars wat gedurende die eerste paar dekades van die 20ste eeu in die buiteland gestudeer en na Suid-Afrika teruggekeer het met nuwe idees oor die kontemporêre kunsstromings in Europa, het Lippy Lipshitz se werk in Suid-Afrika nie baie gunstige kritiek gekry nie. Hy het nietemin sy kunsloopbaan voortgesit en hom ook op die grafiese kuns toegelê.

Sedert sy terugkeer tot in 1937 het hy 'n ateljee met Wolf Kibel gedeel. In 1938 was hy 'n stigterslid van die sogenaamde Nuwe Groep, 'n groep kunstenaars wat hulle daarvoor beywer het om nuwe kunsrigtings onder die aandag van Suid-Afrikaanse kritici en die publiek te bring.

In 1947 is Lippy Lipshitz vir 'n jaar na Engeland en Europa, waar van sy werk ten toon gestel is. In 1950 het hy senior lektor in beeldhoukuns aan die Michaelis-Kunsskool in Kaapstad geword, 'n pos wat hy tot 1963 beklee het. Daarná is hy as medeprofessor in die skone kunste aan die Universiteit van Kaapstad aangestel. Tussenin het hy verskeie reise na Europa onderneem. Lipshitz het in 1978 na Israel geëmigreer waar hy in 1980 oorlede is.

Lipshitz het van 'n groot verskeidenheid materiale gebruik gemaak, soos klei, hout, metaal, ivoor, graniet of been. Sy grafiese werk bestaan hoofsaaklik uit monotipes, houtsneë en etse. Sy openbare opdragte sluit in 'n graniet-gedenkteken vir die Duitse Setlaarsmonument in Oos-Londen, reliëfpanele vir onder meer die Provinsiale Biblioteek in Kaapstad en borsbeelde van openbare figure.

Lippy Lipshitz se werk is nie net in Suid-Afrika en in die buiteland ten toon gestel nie, maar ook in verskeie versamelings en museums opgeneem. 'n Erepenning is in 1964 deur die Suid-Afrikaanse Akademie vir Wetenskap en Kuns aan hom toegeken.

Bronnelys
---------

* Wêreldspektrum, Vol. 17, bl 97, ISBN 0 908409 58 3
Motta in c. 1930
**Giuseppe Motta** (29 Desember 1871 – 23 Januarie 1940) was 'n Switserse politikus. Hy was 'n lid van die Switserse Federale Raad (1911–1940) en president van die Volkebond (1924–1925). Hy was 'n Katoliek-konserwatiewe minister van buitelandse sake en 'n sterk teenstander van kommunisme en Stalinisme.

Biografie
---------

Hy is op 29 Desember 1871 gebore. Hy is op 14 Desember 1911 tot die Federale Raad van Switserland verkies. Motta het 28 jaar in die Federale Raad gedien, die derde langste ampstermyn tot nog toe. Hy was verbonde aan die Christen-Demokratiese Volksparty van Switserland.

Terwyl hy in sy amp was, was hy hoof van die Departement van Finansies (1912–1919) en die Politieke Departement (1920–1940). Hy was vyf keer President van die Switserse Konfederasie, in 1915, 1920, 1927, 1932 en 1937.

Motta was betrokke by die Federale Raad Felix Calonder in Switserland se toetreding tot die Volkebond. Op 16 Mei 1920 het Switserland by die Volkebond aangesluit. In 1924 het hy die Volkebondvergadering voorgesit. Op sy voorstel was Switserland een van die min state teen die aanvaarding van die Sowjetunie tot die Volkebond.  Hy was een van die mees uitgesproke voorstanders van toelating van Duitsland. In die tussenoorlogse tydperk het hy gepleit vir 'n gedeeltelike afwyking van die Switserse neutraliteitsbeginsel, maar het hom vanaf 1938 in die aangesig van die dreigende Tweede Wêreldoorlog weer uitgespreek vir die streng nakoming daarvan.

Hy is op 23 Januarie 1940 in sy amp oorlede.

Herdenking
----------

Sedert 2004 ken die Geneefse Instituut vir Demokrasie en Ontwikkeling jaarliks die Giuseppe Motta-medalje toe aan mense van enige land of streek van die wêreld oor vir uitsonderlike prestasie in die bevordering van vrede en demokrasie, menseregte en volhoubare ontwikkeling.
Piekenier
'n **Piekenier** is 'n soldaat wat met 'n piek, 'n tipe lans met 'n lengte van 3 tot 5 meter, veg. Die wapen is reeds in Antieke Egipte gebruik. Die piekenier het in Antieke Masedonië ontwikkel uit die hopliete, wat gewapen was met 'n spies en skild.

Musketiers en piekeniers, vesting Bourtange
'n Piekenier veg in 'n formasie genaamd die falanks. 'n Piekenier se sterkte is om in 'n hegte en digte formasie te veg. Die Romeine het daarin geslaag om 'n geskikte antwoord op die Masedoniese falanks te vind, en derhalwe het die piek vir 'n geruime tyd van die toneel af verdwyn, maar in die Middeleeue teruggekeer na die Europese slagveld omrede dit deur Switserse ruiters en later Duitse huursoldate, die beroemde *Landsknechten*, gebruik is. Verdere ontwikkeling in oorlogvoering het die piek weer 'n belangrike wapen gemaak.

Piekeniers het in die 17de en vroeë 18de eeu in groot formasies geveg, ondersteun deur musketier-eenhede. Hulle het dikwels 'n halwe harnas (gewoonlik net die eerste rye) en 'n helm gedra en was met 'n swaard bewapen. Later het musketiers al hoe belangriker geword, terwyl die piekeniers hoofsaaklik die vyandelike ruitery op 'n afstand moes hou. Aan die einde van die 17de eeu is die bajonet in Bayonne ontwikkel, met die gevolg dat die musketiers ook as piekeniers kon veg. Die lans het derhalwe vanaf die einde van die 17de eeu langsamerhand van die slagveld verdwyn; slegs Rusland en Swede het die piek 'n geruime tyd nog behou vanweë die aggressiewer aard van hul oorlogvoering. In Wes-Europa het die piek ná 1715 byna volledig van die toneel af verdwyn. Dit is enkele kere weer gebruik (soos in Pruise in die middel van die 18de eeu, of in die Amerikaanse Leër in 1812 tot 1814), maar is egter slegs uit nood gebruik weens 'n gebrek aan ander wapens.
**Nuuseum** is ‘n maatskappy sonder winsoogmerk wat geskep is om ’n opvoedkundige hulpbron en ’n interaktiewe museumplatform daar te stel vir die behoud van ’n inklusiewe Afrikaanse kultuurerfenis. Nuuseum se missie is om te verseker dat alles wat in Afrikaans geskep is en geskep word, digitaal bewaar word en ook om hierdie erfenis toeganklik te maak vir almal.

Agtergrond
----------

Nuuseum is in 2017 gestig deur Karen Meiring, Herman Binge, Albert Geldenhuys en Christoff Pauw, wat ook gedien het as die eerste lede op die direksie. Die direksie is verder uitgebrei met die aanstelling van Japie Gouws, Michael Jonas, Ilse Assmann, Leslie van Rooi, en Tim du Plessis. Lizabé Lambrechts is in 2022 aangestel as die uitvoerende hoof. 

Nuuseum stel ditself ten doel om ‘n bewaarder te wees van "materiaal van geskiedkundige, wetenskaplike, maatskaplike, geestelike, taalkundige en tegnologiese waarde, soos dit voorkom in onder meer die nuusmedia, uitvoerende kunste, beeldende kunste, televisie en filmmateriaal, familiestambome, kerkgeskiedenis en landbou." Voorheen afgeskeepte en ongedokumenteerde geskiedenis sal ook ingesamel en bewaar word. Nuuseum se uiteindelike doelwit is om die grootste digitale argief van Afrikaanse materiaal skep, vir die toekoms bewaar en dit beskikbaar stel vir navorsing, kreatiewe projekte en nuuskieriges.

In November 2023 was Nuuseum ook een van die stigterslede van die Beyweraars vir die Afrikaanse Wikipedia. Hierdie groep se hoofdoel is om ondersteuning te gee om toe te sien dat die somtotaal van mensekennis op 'n vrye Afrikaanse digitale ensiklopedie beskikbaar sal wees as nalatenskap vir Afrikaanssprekendes nou en in die toekoms.

Werkswyse
---------

Nuuseum fokus op digitale argivering en die ontwerp en bou van ’n omvattende databasis om die toeganklikheid van inligting te optimaliseer.

Ons werk nou saam met instansies, erfeniskundiges en individue om hierdie werk moontlik te maak. Weens ons land se geskiedenis sluit die meeste materiaal wat in argiewe bewaar word, die grootste deel van ons land se bevolking uit. Soos hierbo genoem, wil Nuuseum sulke voorheen ongedokumenteerde Afrikaanse geskiedenis soek en digitaal bewaar. Versamelings sluit ook baie populêre materiaal uit wat nie belangrik genoeg geag is om te bewaar nie. Baie van hierdie materiaal is in privaat besit en is blootgestel aan risikofaktore. Die uitreik na individue en die versamel van materiaal wat in privaat besit is, is ’n belangrike en noodsaaklike deel van ons werk. 

Nuuseum verskaf dienste aan argiewe, museums en biblioteke waar ’n tekort aan hulpbronne die toeganklikheid en bewaring van materiaal bemoeilik. Dit sluit in die opstel van inventarisse, digitalisasie van materiaal, digitale bewaring en die skep van platforms om die materiaal beskikbaar te maak.

Bronne
------

* Connor Cogill, 16 April 2022, Genadendal Music Archive: digitising history.  Besoek 16 Januarie 2024.
* Jana Marx, 17 Mei 2021, Bekendes maak planne vir Afrikaanse aanlyn argief,  Besoek 16 Januarie 2024.
* Nuusseum,  (Besoek op 16 Januarie 2024)
*Moet nie met propaan of propeen verwar word nie.*

**Eienskappe**| **Algemeen** |
| --- |
| Naam | Propyn  |
| IUSTC-naam | Propyn  |
| Ander name | MetielasetileenAllileen |
| Struktuurformule van PropynStruktuurformule van Propyn |  |
| Chemiese formule | C3H4 |
| Molêre massa | 40.0639 g/mol |
| CAS-nommer | 74-99-7   |
| Voorkoms | kleurlose gas |
| **Fasegedrag** |
| Smeltpunt | −102.7 °C |
| Kookpunt | −23.2 °C |
| Digtheid | 0.53 g/cm3 |
| Oplosbaarheid |  |
| **Suur-basis eienskappe** |
| pKa |  |
| **Veiligheid** |
| Flitspunt |  |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Propyn** is 'n onversadigde drie-koolstofketting-alkyn met die molekulêre formule C3H4. Dit staan ook bekend as **metielasetileen** of **allileen**, het een drievoudige binding en is die tweede eenvoudigste lid van die alkynklas koolwaterstowwe. Dit is 'n kleurlose gas met 'n effense soet reuk. Dit was een van die komponente van 'n gasmengsel genaamd MAPP wat gebruik is om asetileen te vervang. Hierdie mengsel word egter nie meer in grootmaat gemaak nie, en effens onsuiwer propyleen (propeen) word eerder gebruik. In verbindings word hierdie groep na verwys as "**propyl**".

Produksie en ewewig met metielasetileen
---------------------------------------

Propyn (metielasetileen) bestaan in ewewig met propadieen en die mengsel word soms MAPD genoem vir *m*etiel*a*setileen-*p*ropa*d*ieen:

waarvoor die ewewigskonstant Keq=0,22 teen 270 °C, of Keq=0,1 teen 5 °C.

MAPD word geproduseer as 'n dikwels ongewenste neweproduk van dehidrogenering van propaan om propeen te produseer, 'n belangrike grondstof in die chemiese industrie. MAPD affekteer die katalitiese polimerisasie van propeen.

Propyn kan ook op laboratoriumskaal gesintetiseer word deur die reduksie van 1-propanol, allilalkohol of asetoon dampe oor magnesium, wat as katalisator optree.

Organiese chemie
----------------

Propyn is 'n maklike drie-koolstof-bousteen vir organiese sintese. Deprotonasie met n-butiellitium gee propiniellitium. Hierdie nukleofiliese reagens bind saam met karbonielgroepe (C=O) wat alkohole en esters produseer. 'n Voorbeeld is die reaksie van propyn met butiellitium om 'n propiniellitium-tussenganger te vorm (verbinding 1). Dit reageer met etielchloorformaat en eter om etieltetrolaat (verbinding 2) te vorm.

Etieltetrolaat reageer self met eter om die ester etielisokronaat (verbinding 3) te vorm.

Propyn, tesame met 2-butyn, word ook gebruik om gealkileerde hidrokinone te sintetiseer as deel van die totale sintese van vitamien E.

In die sterrestelsel
--------------------

In 1998 het die Europese Ruimtevaartorganisasie vir die eerste keer berig oor die aanwesigheid van propyn in Saturnus se atmosfeer.
**Charles Barbier de la Serre** (18 Mei 1767 – 22 April 1841) was die uitvinder van verskeie vorme van snelskrif en alternatiewe skryfwyses, waarvan een die inspirasie vir Braille geword het. Barbier is in Valenciennes gebore en het in die Franse artillerie gedien van 1784 tot 1792. Hy het Frankryk tydens die Rewolusie verlaat en vir etlike jare in die Verenigde State gewoon en na Frankryk teruggekeer tydens die bewind van Napoleon Bonaparte. Hy het nie weer by die weermag aangesluit nie.

Barbier was geïnteresseerd in snelskrif en ander alternatiewe skryfvorme. In 1815 het hy 'n boek gepubliseer met die titel, Essai sur divers procédés d'expéditive française. In hierdie boek verduidelik Barbier dat konvensionele skryfwerk 'n hindernis vir universele geletterdheid is omdat dit te lank neem om te leer, en mense wat hul brood moet verdien (boere, ambagsmanne) kan nie die nodige tyd aan onderwys afstaan nie. Barbier was ook bekommerd oor die hindernisse tot geletterdheid wat mense met gesig- of gehoorgestremdheid in die gesig staar.
Kaart van die Verenigde State met deelstate en hul administratiewe onderafdelings soos counties, parogieë (*parishes*, Louisiana of sensusgebiede (*census areas*, Alaska)
In die Verenigde State verwys die term **county** (of **graafskap**) na die geografiese onderafdeling van 'n deelstaat of federale gebied wat gewoonlik een of ander soort politieke of juridiese gesag het. 

Die term county word in 48 van die 50 Amerikaanse deelstate gebruik - slegs Louisiana word amptelik in parogieë (Engels *parishes*) en Alaska in *boroughs* verdeel wat deur die federale regering as ekwivalente van *counties* beskou word - net soos enkele selfregerende stede wat nie deel uitmaak van *counties* nie. Daar is tans altesaam 3 143 *counties* en ekwivalente van *counties* in die Verenigde State.

Die politieke gesag van counties word deur die respektiewelike deelstate vasgelê en varieer grootliks.

In sommige deelstate is *counties* suiwer geografiese entiteite sonder politieke gesag en instellings. Aan die ander ekstreem is daar counties soos dié van Maryland en die *county*-ekwivalent Baltimore wat byna alle openbare dienste insluitende openbare onderwys lewer.

Tans is daar 'n gemiddeld van 62 *counties* per deelstaat. Texas het die grootste aantal *counties* (254), terwyl Delaware in slegs drie *counties* onderverdeel is. Volgens die sensus van 2000 beloop die gemiddelde bevolking van 'n *county* sowat 100 000. Die mees bevolkte *county* is Los Angeles County met 9,9 miljoen bewoners volgens 'n Sensus 2009-skatting - sy bevolking was groter as dié van 42 deelstate. Die kleinste *county* is Loving County in Texas met 'n bevolking van slegs 82 volgens die 2010-sensus.
'n Illustrasie deur Iwan Bilibin.
***Vader Ryp*** (Russies: Морозко, *Morozko*) is 'n Russiese sprokie wat deur Aleksander Afanasiëf in *Russiese Feëverhale* versamel is (1855-'63). Die Skotse sprokieversamelaar Andrew Lang het dit as *The Story of King Frost* ingesluit in *The Yellow Fairy Book* (1894). Dit is geklassifiseer as Aarne–Thompson tipe 480, "The Kind and the Unkind Girls".

Die Russiese rolprent *Morozko* van 1964 is op die sprokie geskoei.

Opsomming
---------

'n Vrou het 'n dogter, vir wie sy lief is, en 'n stiefdogter, wat sy haat. Eendag gee die vrou haar man opdrag om haar stiefdogter in die winterkoue in die woud in te neem en haar daar te los om dood te gaan. Die man doen dit en los haar onder 'n boom. Vader Ryp kry haar daar en omdat die meisie vriendelik is met hom, gee hy haar 'n kis vol pragtige juweliersware en rokke. 

'n Ruk later stuur die stiefma haar man om die dogter se lyk te gaan haal sodat hulle haar kan begrawe. Sy is woedend toe hy met die meisie lewend terugkom en sy pragtige klere aanhet. Die ma raak gierig en gee haar man opdrag om haar eie dogter na dieselfde plek te neem. Toe Vader Ryp haar kry, is sy ongeskik met hom en hy straf haar in plaas daarvan om haar te beloon. Die pa vind haar dood gevries onder die boom en dra haar lyk na die hartseer ma.

In die Grimmweergawe is die vriendelike kind bedek met goue en silwer muntstukke, terwyl die onvriendelike dogter bedek is met modder, sement, meel en pik.

Skakels
-------

* SurLaLune Fairy Tale site *Father Frost*
* Hierdie artikel is in sy geheel of gedeeltelik uit die Engelse Wikipedia vertaal.
’n Diagram van die struktuur van die maksimaal uitgebreide ruimtetyd van ’n swartkolk. Die horisontale rigting is ruimte en die vertikale rigting tyd.
’n **Witkolk** of **witgat** is in astrofisika en algemene relatiwiteit ’n hipotetiese gebied in die ruimte waar materie, energie en lig nie kan indring nie, maar waaruit dit kan ontsnap. Dit is dus die teenoorgestelde van ’n swartkolk, waar materie, energie en lig nie kan ontsnap nie, maar wel binnedring.

Hoewel dit lyk of witkolke die probleem van energiebehoud kan oplos, is die bestaan daarvan nog uiters spekulatief, veral omdat dit blykbaar die tweede wet van termodinamika oortree en ook omdat geen bekende fisieke prosesse bestaan wat die vorming van ’n witkolk tot gevolg kan hê nie. Hulle is ook nog nooit waargeneem nie. Dit is moontlik dat witkolke eintlik gammaflitse is.

’n Supermassiewe swartkolk word vermoedelik in die middel van alle sterrestelsels aangetref, en sterrestelsels kan moontlik nie vorm sonder so ’n swartkolk nie. Stephen Hawking en ander het voorgestel dat supermassiewe swartkolke ’n supermassiewe witkolk voortbring.

Sien ook
--------

* Gammaflits
* Swartkolk

Skakels
-------

* Hierdie artikel is in sy geheel of gedeeltelik uit die Nederlandse Wikipedia vertaal.

|  |  |
| --- | --- |
| Normdata Edit this at Wikidata | 
* LCCN: sh85146481

 |
Die **RAND Korporasie** is 'n oorspronklike Amerikaanse dinktenk, wat in 1946 deur die Amerikaanse Lugmag gestig is, onder kontrak van die Douglas Aircraft Company. In Mei 1948 word RAND 'n onafhanklikeorganisasie sonder winsoogmerk. Die akroniem RAND is 'n sametrekking van navorsing en ontwikkeling (***r**esearch **an**d **d**evelopment*).

RAND se navorsing fokus op die ontwikkeling van oplossings vir komplekse probleme deur navorsers uit verskillende akademiese spesialisasies saam te bring en praktiese leiding te gee deur insig te gee in beleidskeuses en belemmerings vir die implementering van die beleid.

Histories het RAND 'n sterk fokus op verdediging. Volgens die jaarverslag van 1994 is twee derde van die navorsing betrokke by die nasionale veiligheid van die VSA: Projek Lugmag, die Arroyo-sentrum (wat vir die Amerikaanse weermag werk) en die Nasionale Verdediging Navorsingsinstituut. In 2004 het die deel van navorsing oor veiligheid en verdediging met die helfte gedaal. Die res van die navorsing fokus hoofsaaklik op gesondheid, maar ook op onderwys, geregtigheid, bevolkingsondersoeke en die internasionale ekonomie.

Geskiedenis
-----------

Die Tweede Wêreldoorlog het lig gewerp op die belangrikheid van tegnologiese navorsing en ontwikkeling vir sukses op die slagveld. Dit het ook aandag gevestig op die talle wetenskaplikes en akademici buite die weermag wat hierdie ontwikkelinge moontlik gemaak.

Hierdie besef onder individue in die Amerikaanse Oorlogsdepartement, Kantoor van Wetenskaplike Navorsing en Ontwikkeling en nywerhede het aanleiding gegee tot gesprekvoering ondermekaar oor die behoefte aan 'n private organisasie wat militêre beplanning kan verbind met navorsings- en ontwikkelingsbesluite kan verbind.

### Projek Rand

Eerste publikasie van Projek RAND
Op 1 Oktober 1945 het Henry H. Arnold, Edward Bowles, Donald Douglas, Arthur Raymond en Franklin Collbohn mekaar ontmoet om die Projek Rand te vestig. Op 2 Mei 1946 het Projek RAND sy eerste verslag, getiteld *Preliminary Design of an Experimental World-Circling Spaceship*, vrygestel.

Navorsingsareas
---------------

Die RAND Korporasie doen navorsing in ondermeer die volgende area:

* Binnelandse sekuriteit en openbare veiligheid
* Energie en omgewing
* Gesondheid, gesondheidsorg en oudwording
* Infrastruktuur en vervoer
* Internasionale aangeleenthede
* Kinders, gesinne en gemeenskappe
* Kuber- en datawetenskappe
* Nasionale veiligheid en terrorisme
* Opvoeding en geletterdheid
* Reg en sake
* Werkers en die werkplek
* Wetenskap en tegnologie

Bron
----

* Hierdie artikel is vertaal vanuit die Nederlandse Wikipedia
**Die Eier** (Engels: *The Egg*) is 'n kortverhaal deur die Amerikaanse skrywer Andy Weir, wat die eerste keer op sy webwerf Galactanet op 15 Augustus 2009 gepubliseer is. Dit is Weir se gewildste kortverhaal, en is deur lesers in meer as 30 tale vertaal. Die verhaal volg 'n naamlose 48-jarige man wat die "betekenis van die lewe" ontdek nadat hy dood is.

Opsomming
---------

Die storie handel oor die hoofkarakter, na wie verwys word as "jy" (in die tweede persoon), en God, wat "ek" is (in die eerste persoon). Jy, 'n 48-jarige man wat in 'n motorongeluk sterf, ontmoet God, die verteller, wat sê dat jy al baie keer vantevore gereïnkarneer is, en dat jy volgende as 'n Chinese boeremeisie in 540 nC gereïnkarneer word. God verduidelik dan dat jy in werklikheid voortdurend deur tyd heen gereïnkarneer word, en dat alle mense wat ooit geleef het en ooit sal lewe, inkarnasies van jou is. Jy merk op oor Abraham Lincoln, Adolf Hitler en Jesus. God voeg by dat jy ook eens John Wilkes Booth was, elke Holocaust-slagoffer en elke persoon wat Jesus gevolg het.

God verduidelik dat daar in werklikheid ander goddelike wesens elders is, en dat jy ook eendag 'n god sal word. Die hele heelal is geskep as 'n eier vir die hoofkarakter (die hele mensdom), en sodra jy elke menslike lewe ooit geleef het, sal jy as 'n god gebore word. Die rede waarom God die heelal geskep het, was vir die hoofkarakter, jy, om hierdie punt te verstaan: "Elke keer as jy iemand geviktimiseer het... het jy jouself geviktimiseer. Elke daad van vriendelikheid wat jy gedoen het, het jy aan jouself gedoen. Elke gelukkige en hartseer oomblik wat enige mens ooit ervaar het, is, of sal, deur jou ervaar word."

Geskiedenis
-----------

In 'n 2015-onderhoud met die Craftsman Founder Podcast, het Weir onder meer sy motivering vir die skryf van *The Egg* bespreek. Weir het in die onderhoud gesê hy "wil ’n storie skryf waar die lewe tog regverdig is". Volgens Weir het die meeste godsdienste hul eie beskouing van die spreekwoord "wat omgaan kom terug" en wentel op een of ander manier om hierdie idee. Toe hy gevra is hoekom hy gekies het om een siel voortdurend oor tyd heen te laat reïnkarneer in plaas van lineêr vorentoe deur tyd, het Weir gesê dat die enigste manier waarop sy idee dat almal een siel is, sou werk, was as reïnkarnasie oor tyd kan plaasvind. Weir het gesê dat hy die storie vinnig geskryf het, en gesê: "Ek het dit binne 40 minute geskep en dit geplaas, en dit was dit." Hy het nie die aandag verwag wat die storie ontlok het nadat dit gepubliseer is nie.

Verwerkings
-----------

Rapper Logic het "*The Egg*" as inspirasie gebruik vir sy album *Everybody* wat in 2017 vrygestel is, herbedink in die tussenspelsnit "*Waiting Room*" en met Neil DeGrasse Tyson as God.

Daar is baie kortfilmverwerkings van die storie. Hjalmar Ekström Wikander, Tage Hervén, Walter Schönenbröcher, Fred Grant, Andrej Dojkic, Timothy Judd, Ben Brand, Gabrielle Salonga, Josef Orlandi en Nataliia Weaver het almal een van daardie verwerkings behartig. Kurzgesagt het ook die storie in 'n geanimeerde video verander.
**Bakı Metropoliteni**  

**Moltreinstelsel van Bakoe**  
  


---

**Opening**   
 
6 November 1967

---

**Bedryf deur**  

Bakı Metropoliteni

---

**Kaart van die moltreinnetwerk**  
  



---

**Totale lengte**  

40,3 kilometer

---

**Stasies**  

27

---

**Spoorwydte**  

Russiese wydte van 1 520 mm

---

**Elektrifisering**  

Derde spoor

Die **Bakoese Metro** (Azerbeidjans: *Bakı Metropoliteni*, Russies: *Бакинский метрополитен имени В. И. Ленина*) is 'n openbare vervoerstelsel in Bakoe, Azerbeidjan. Die moltreinnetwerk is geopen op 6 November 1967. Dit bestaan uit drie lyne wat ondergronds loop en altesaam 40,3 kilometer lank is met 27 stasies. Die spoorwydte is 1 520 millimeter (Russiese wydte). Elektriese toevoer word deur 'n derde spoor verskaf en die elektriese spanning is 825 volt gelykstroom.

Lyne
----

Die metrostelsel bestaan uit die volgende drie lyne:

| # | Naam | Geopen | Lengte | Stasies |
| --- | --- | --- | --- | --- |
| **1** | Lyn 1 | 1967 | 20,1 km | 13 |
| **2** | Lyn 2 | 1976 | 14,5 km | 10 |
| **3** | Lyn 3 | 2016 | 5,7 km | 4 |
| **Totale** | **40,3 km** | **27** |

Chronologie van die uitbreiding
-------------------------------

20,1 km **Lyn 1 - Bakı Soveti - Həzi Aslanov**  

---

6,5 km 1967 Bakı Soveti - Nəriman Nərimanov  

2,7 km 1970 N. Nərimanov - Ulduz  

4,7 km 1972 Ulduz - Neftçilər  

1,7 km 1979 Nərimanov - Bakmil  

3,0 km 1989 Netfçilər - Əhmədli  

1,5 km 2002 Əhmədli - H. Aslanov
'n EF-lens se verskillende kontroles en funksies
Sedert 1987 is die **EF lenspassing** die standaard-lenspassing van die Canon EOS-familie van film- en digitale SLR kameras. EF staan vir "Electro-Focus": outomatiese fokus op EF lense word hanteer deur 'n toegewyde elektriese motortjie wat in die lens ingebou is. Meganies, is dit 'n bajonet-stylpassing, en al die kommunikasie tussen die kamera en die lens vind plaas deur middel van elektriese kontakte; daar is geen meganiese hefbome of knoppies nie.

Canon het die EF-S lenspassing in 2003 vrygestel, 'n afgeleide van die EF wat slegs bedoel is vir digitale EOS-kameras met 'n APS-C sensor. EF-lense kan gemonteer word op die EF-S kasse, maar EF-S lense kan nie op EF-kasse gemonteer word nie, in teenstelling met Nikonlense wat aan al die Nikonkasse gemonteer kan word. In Oktober 2012 het Canon die EF-M lenspassing vrygestel, 'n afgeleide uitsluitlik ontwerp vir spieëllose verwisselbare lenskameras (MILCs) met APS-C sensors. EF en EF-S lense kan gemonteer word op EF-M kasse via die opsionele passtuk genaamd EF-EOS M.

Canon beweer hy het sy 100-miljoenste EF-reeks verwisselbare lens (insluitend vir kameras van ander maatskappye) vir EOS-kameras op 22 April 2014 geproduseer, en sy 120-miljoenste EF-lens op 26 Augustus 2016.

Die EF-reeks sluit meer as negentig lense in. Die EF-reeks beskik oor fokuspunte van 8 tot 1200 mm. Die EF-M lenspassing is in twee lense beskikbaar, 'n 22 mm eerste en 'n 18–55 mm zoemlens. Meeste EF-lense sluit spesiale funksies in, soos Canon se ultrasoniese motor (USM), 'n beeldstabiliseringstelsel (IS), diffraksie-optika (DO) en, veral vir die L-reekslense, fluoriet en asferiese lenselemente.

* Die elektroniese kontakpunte (goud oorgeblaas) van 'n EF-lenspassing.Die elektroniese kontakpunte (goud oorgeblaas) van 'n EF-lenspassing.
* Die EF-lenspassing van 'n Canon EOS 50Die EF-lenspassing van 'n Canon EOS 50
* Elektronika van 'n EF-S lensElektronika van 'n EF-S lens

Sien ook
--------

* Canon EF-S 10–22mm lens
* Canon EF-S 60mm f/2.8 Makro USM lens
* Canon EF 100–400mm lens
* Canon EF 16–35mm lens
* Canon EF 17–40mm lens
* Canon EF 180mm f/3.5L Makro USM lens
* Canon EF 200–400mm lens
* Canon EF 35–350mm lens
* Canon EF 400mm lens
* Canon EF 500mm lens
* Canon EF 50mm lens
* Canon EF 600mm lens
* Canon EF 75–300mm lens
* Canon EF 800mm lens
Ayr-riviermonding
Die strand van Ayr
Marks & Spencer-afdelingswinkel
Die M&S-afdelingswinkel se rivierfasade
Terrashuise langs Wellington Square Gardens
**Ayr** ([ɛər]; Skots-Gaelies: *Inbhir Àir*, "Monding van die River Ayr") is 'n nedersetting langs die suidweskus van Skotland, sowat 35 myl (55 km) suidwes van Glasgow geleë. Dit is die administratiewe setel van die South Ayrshire-raadsgebied (*council area*) en die historiese hoofstad (*county town*) van die graafskap Ayrshire, met 'n bevolking van 46 490 in 2015.

Ayr se lang sandstrand het van die nedersetting in die Victoriaanse tydperk 'n gewilde strandoord vir gesinne gemaak. Al het Ayr in die vroeë 21ste eeu deur ekonomies moeilike tye gegaan, is sy statige Georgiaanse en Victoriaanse boukuns 'n besienswaardigheid uit eie reg. Ayr is daarnaas 'n maklike basis vir toere langs die kus. Alloway is 'n nabygeleë toeristetrekpleister, net drie myl suid van Ayr, wat sy groot seun, Skotland se nasionale digter Robert Burns, met 'n museum vereer.

Bekende boorlinge
-----------------

* Neil Oliver, televisie-aanbieder, argeoloog, omgewingsbewaarder en skrywer; president van die *National Trust for Scotland* (1967)
'n Skildery van Stuyvesant, dalk deur Hendrick Couturier (omstreeks 1660).
**Peter Stuyvesant** (in Nederlands ook *Pieter* of *Petrus* Stuyvesant, omstreeks 1610 - Augustus 1672) was die laaste Nederlandse direkteur-generaal van die Amerikaanse kolonie Nieu-Nederland, van 1647 totdat dit in 1664 aan Brittanje afgestaan is. Dit is daarna opgedeel in New York en New Jersey, met kleiner gebiede wat deel van ander kolonies, en later Amerikaanse deelstate, geword het.

Stuyvesant was 'n belangrike figuur in die vroeë geskiedenis van New York en sy naam is aan verskeie landmerke en plekke van belang in die stad gegee. Sy suksesse as direkteur-generaal sluit in 'n groot uitbreiding van die nedersetting Nieu-Nederland verby die suidpunt van Manhattan. Onder die projekte wat Stuyvesant se administrasie aangepak het, is die beskermende muur in Wall Street, die kanaal wat later Broad Street geword het en Broadway. 

'n Sigaret wat deur British American Tobacco besit word, word "Peter Stuyvesant" genoem. Dié sigarette is gewild in Suid-Afrika, Zambië, Australië, Nieu-Seeland, Maleisië, Griekeland en Duitsland. Dit is in 1954 aanvanklik in Suid-Afrika van stapel gestuur.

Skakels
-------

* Wikimedia Commons logo Wikimedia Commons het meer media in die kategorie Peter Stuyvesant.
* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* BIBSYS: 5010397
* BNE: XX1130545
* BPN: 67246683
* GND: 118757660
* ISNI: 0000 0000 2825 7570
* LCCN: n85299512
* NCL: 000388660
* NLI: 002329899
* NTA: 073283495
* SNAC: w6qr58p3
* SUDOC: 087094657
* VIAF: 15565229
* WorldCat Identities: lccn-n85299512

 |
|  |  |
| --- | --- |
|  | Hierdie artikel bevat nie ’n bronnelys nie, wat beteken dat die inhoud nie geverifieer kan word nie. Enige bevraagtekende inligting mag dus ook mettertyd verwyder word. Help Wikipedia deur betroubare bronne tot die artikel by te voeg.
 |

Mahmoud Abbas in 2008.
**Mahmoud Abbas** (Arabies: مَحْمُود عَبَّاس, geromaniseer: Maḥmūd ʿAbbās; gebore 15 November 1935), ook bekend as **Mahmoud al-Fatah** of **Abu Mazen**, is 'n Palestynse politikus en staatsman wat sedert 2005 as die President van die Palestynse Owerheid gedien het. Abbas het voor sy presidentskap as die Eerste Minister van die Palestynse Owerheid gedien en as die sekretaris-generaal van die Palestynse Bevrydingsorganisasie (PLO).

Abbas is in 1935 in Safed, Palestina, gebore en het 'n graad in regte van die Damaskus-universiteit in Sirië ontvang. Hy is vir baie jare aktief in die Palestynse politiek en het 'n sleutelrol gespeel in die vredesproses tussen die Palestyne en Israeli's. Abbas was ook betrokke by pogings om Palestynse eenheid te bevorder en om internasionale erkenning van Palestynse staatskap te verseker.
Benewens sy politieke loopbaan is Abbas ook ’n skrywer en akademikus. Hy het verskeie boeke oor Palestynse geskiedenis en politiek geskryf, en het verskeie onderwysposte by universiteite in die Midde-Ooste en Europa beklee.

|  |  |
| --- | --- |
| Normdata Edit this at Wikidata | 
* BNF: cb12485468q (data)
* CiNii: DA14697008
* GND: 124934730
* IMDb: nm1559064
* ISNI: 0000 0001 1455 9356
* LCCN: n79066862
* NKC: js20061208001
* NLI: 000006437
* NTA: 12698820X
* SUDOC: 034060065
* VIAF: 118583035
* WorldCat Identities: lccn-n79066862

 |
Iwan Tsarewitsj ry op die Grys Wolf, Wiktor Wasnetsof
**Iwan Tsarewitsj** (Russies: Иван Царевич; prins Johan/Iwan) is een van die hoofhelde van Russiese volksverhale. Hy word gewoonlik positief uitgebeeld en is dikwels in ’n stryd gewikkel met Kosjtsjei die Onsterflike.

Hy is dikwels, maar nie altyd nie, die jongste van drie seuns. In die verhaal *Die Drie Koninkryke* is hy die seun van Nastasja. In verskillende verhale het hy verskillende vroue, onder andere Jelena die Mooie (*Tsarewitsj Iwan, die Vuurvoël en die Grys Wolf*), Wasilisa die Wyse en Marja Morewna.

Iwan Tsarewitsj en die Vuurvoël op ’n towertapyt
Iwan het in sommige verhale magiese kragte en hy het die metsj-kladenets (Russies: меч-кладенец), ’n fantastiese towerswaard.

Verhale waarin Iwan voorkom, sluit in *Tsarewitsj Iwan, die Vuurvoël en die Grys Wolf*, *Die Padda-prinses*, *Die Seekoning en Wasilisa die Wyse* en *Die dood van Kosjtsjei die Onsterflike* (ook bekend as *Marja Morewna*).

| * l
* b
* w
Slawiese mitologie en folklore |
| --- |
| Hoofgode | 
* Dazjbog
* Jarilo
* Marzjana
* Peroen
* Živa
* Swjatowid
* Swarog
* Triglaf
* Weles
* Zarja
* Die Zori

 |  |
| Ander gode | 
* Belobog
* Berstuk
* Tsjernobog
* Chors
* Lada
* Mat Zemlja
* Mokosj
* Oźwiena
* Porewit
* Radogost
* Rod
* Roejewit
* Stribog
* Złota Baba

 |
| Legendariese helde | 
* Aljosja Popowitsj
* Baš Čelik
* Dobrinja Nikititsj
* Ilja Moeromets • Iwan Tsarewitsj
* Ljech, Tsjech en Roes
* Libuše

 |
| Magiese figure en plante | 
* Alkonost
* Zjar-ptitsa
* Varingblom
* Gamajoen
* Raskovnik
* Simargl
* Sirin
* Zmei

 |
| Geeste en demone | 
* Ala
* Baba Jaga
* Bagiennik
* Bannik
* Bjes
* Boginki
* Domowoi
* Drekawats
* Kikimora • Kosjtsjei
* Poloednitsa
* Lesji
* Licho
* Roesalka
* Wila
* Wodjanoi

 |
| Geskrifte | 
* Boek van Weles
* Primêre Kronieke

 |
CW se embleem
**The CW Television Network** (gewoonlik slegs **The CW** genoem) is 'n Amerikaanse Engelstalige gratistelevisienetwerk wat bedryf word deur The CW Network, LLC, 'n gesamentlike onderneming met beperkte aanspreeklikheid tussen die CBS Entertainment Group-eenheid van Paramount Global; en die afdeling Studios en netwerke van Warner Bros. Discovery, die moedermaatskappy van Warner Bros. voormalige meerderheidseienaar van The WB. Die naam van die netwerk is 'n afkorting afgelei van die eerste letters van die name van die twee moederkorporasies (**C**BS en **W**arner Bros.).

Die The CW Television Network het op 18 September 2006 sy debuut gemaak nadat sy twee voorgangers, UPN en The WB, onafhanklike bedrywighede op 15 en 17 September van daardie jaar gestaak het. The CW se eerste twee nagte van programmering - op 18 en 19 September 2006 - bestaan ​​uit herhalings en spesiale aanbiedings wat verband hou met die bekendstelling. Die CW het sy formele bekendstellingsdatum op 20 September 2006 gemerk met die twee uur lange première van die sewende siklus van America's Next Top Model. Oorspronklik was die netwerk se programmeringsreeks bedoel om hoofsaaklik 'n beroep op vroue tussen die ouderdom van 18 en 34 te doen, hoewel die netwerk vanaf 2011 toegeneem het in programmering wat mans aanspreek. Vanaf Augustus 2017 is die CW-gehoor 50% manlik en 50% vroulik. Die netwerk bedryf tans sewe dae per week programmering: word van Maandae tot Vrydae in die middag (The CW Daytime) en Sondae tot Vrydae in die primatyd uitgesaai, tesame met 'n regstreekse opvoedkundige programmeerblok op Saterdagoggend, vervaardig deur Litton Entertainment, genaamd *One Magnificent Morning*, wat die opvolger is van die animasieblok Vortexx.
Uitbeelding van Cilliers se voordrag van die gelofte in die rolprent Bou van ’n Nasie.
Plakket by die Bloedrivier-monument met Die Gelofte daarop.
**Geloftedag** of **Dingaansdag** was 'n openbare vakansiedag in Suid-Afrika wat jaarliks op 16 Desember gedenk is.

Geloftedag
----------

Op 16 Desember 1838 is 470 Voortrekkers deur ten minste 10 000 Zoeloes, georganiseer in verskeie 'impi's', by Bloedrivier aangeval. In die daaropvolgende oorwinning is net een Voortrekker lig beseer – hul leier, Andries Pretorius. Op die voorafgaande paar dae het die Voortrekkers daagliks 'n gelofte afgelê dat indien God hulle sou help, sou hulle en hulle nageslag daardie dag soos 'n Sabbatdag herdenk, en die eer van die oorwinning sal aan God gegee word. Die slag staan bekend as die Slag van Bloedrivier, en die dag as (oorspronklik) 'Dingaansdag' (genoem na die koning van die Zoeloes).

'n Sonstraal val elke jaar op 16 Desember op die granietsenotaaf in die Voortrekkermonument in Pretoria. In 2019 het 'n rekordgetal Afrikaners geloftedagvieringe by die Voortrekkermonument in Pretoria bygewoon.

Oorgang na Versoeningsdag
-------------------------

*Die hoofartikel vir hierdie afdeling is: Versoeningsdag.*
In 1994 het die eerste ANC-regering die dag met Versoeningsdag vervang om versoening oor kultuur- en kleurgrense te bevorder. Party Afrikaners vier egter steeds Geloftedag in die gees van die Gelofte. Daarteenoor onthou swartmense die dag eerder as die dag waarop uMkhonto we Sizwe sy eerste aanvalle in 1961 uitgevoer het.

Sien ook
--------

* Die Gelofte
* Lys van ander Geloftes in hedendaagse Suid-Afrika
* Slag van Bloedrivier
* Lys van openbare vakansiedae in Suid-Afrika

Bibliografie
------------

* Swart, Marius J.: Geloftedag. Kaapstad: H.A.U.M. s.j.
* van Jaarsveld, F.A.: Prof. Van Jaarsveld stel standpunt oor 16 Des. Die Burger, 3 Julie 1979.
USO-Sale Sharks in 2013
**Sale Sharks** is 'n professionele rugbyklub van Groter Manchester, Engeland. Hulle speel in die Premierliga, Engeland se top-afdeling van rugby.

Die klub is oorspronklik in 1861 as **Sale Football Club** gestig, tans 'n bekende amateurklub. Hulle het die bynaam **Sharks** in 1999 aangeneem. Sedert 2012 speel hulle hul tuiswedstryde by die AJ Bell-stadion in Barton-upon-Irwell, Salford. Tussen 1905 en 2003 het hulle by Heywoodweg in Sale gespeel, voordat hulle na Edgeley Park in Stockport verhuis het waar hulle tot 2012 gebly het. Hul tradisionele kleure is blou en wit.

Sale het vier belangrike trofeë gewen. Hulle was die Premierliga Rugbykampioene in 2005–06, en het die Europese Rugbyuitdaagbeker in 2001–02, 2004–05 en die Premierskap Rugbybeker in 2019/20 gewen. Hulle het ook die RFU-kampioenskap in 1994 gewen.

In die 2021–22 Premierliga Rugbyseisoen het Sale sesde geëindig, wat hulle die voorreg gegee het om aan die 2022–23 Europese Rugbykampioenskappe deel te neem. Die Direkteur van Rugby is Alex Sanderson wat in Januarie 2021 aangestel is na die vertrek van Steve Diamond in Desember 2020.

Geskiedenis
-----------

### 1861-1990's

Professionele era
-----------------

  

### 2005–06 seisoen: Kampioene

  

### 2006–2009

  

### 2009–2013: Byna relegasie

  

### 2012–2020: Steve Diamond-era

  

### 2021 – Huidiglik: Die Alex Sanderson-era

Bekende oud-spelers
-------------------
In rekenaarkunde is 'n **koekie** 'n simbool of 'n klein datapakkie wat tussen kommunikerende programme gestuur word. Die inhoud is onduidelik of betekenisloos vir die ontvanger, maar word geïnterpreteer as dit teruggestuur word aan die aanvanklike sender op 'n latere stadium. Die koekie kan gebruik word as 'n kaartjie; om 'n spesifieke gebeurtenis of transaksie te identifiseer.

Wanneer mens jou inkopiesakkies by 'n winkeltoonbank inhandig en 'n nommer in ruil ontvang - sien mens in werklikheid 'n koekiestelsel in die fisiese wêreld. Die nommer of kaartjie self is betekenisloos en nutteloos vir die houer, maar stel die bediener by die toonbank in staat om die korrekte sakkies weer terug te gee.ohdig

HTTP-koekies
------------

Die algemeenste, en miskien mees omstrede gebruik van koekies is op die wêreldwye web. Koekies word deur middel van die HTTP-protokol deur die webbediener gestuur en deur die webblaaier tydelik of permanent gestoor. Die inhoud van die koekie word weer aan die bediener gestuur wanneer dieselfde bediener weer besoek word. Só kan koekies gebruik word om terugkerende besoekers te identifiseer of om die voorkeure van 'n gebruiker te stoor. Dit kan egter ook gebruik word om profiele van gebruikers saam te stel, wat gesien kan word as 'n skending van sensitiewe of vertroulike inligting.

HTTP-koekies is al misverstaan as om groot risiko's te dra, aangesien dit verkeerdelik "programme" genoem is. Dit is in werklikheid bloot klein stukkies data en kan self geen aksie op die leser se rekenaar uitvoer nie. Baie webwerwe maak vandag staat op koekies vir hulle werking en sal nie korrek funksioneer daarsonder nie.

Bronne
------

* Magic cookie by die Engelse Wikipedia
* HTTP cookie by die Engelse Wikipedia
* Cookie (internet) by die Nederlandse Wikipedia
*Die Nederlandse spreekwoorde*.
**Folklore** is die kultuur wat deur ’n spesifieke groep mense gedeel word. Dit sluit die groep se gemeenskaplike tradisies in soos vertellings, spreekwoorde en grappies, asook materiële dinge soos boustyle en handgemaakte speelgoed, rituele en vierings soos Kersfees en troues, volksdanse en inisiëringsrites. Net so belangrik soos die vorm van die folklore, is die oordrag daarvan van een streek tot ’n volgende of van een geslag tot die volgende. Folklore word nie in ’n skool of leerplan geleer nie, maar word informeel van die een individu tot die volgende oorgedra, óf mondelings óf deur demonstrasies.

Oorsig
------

Die woord is in 1846 die eerste keer deur die Engelsman William Thoms gebruik. Hy het dit opgemaak om die term van vroeër, "gewilde letterkunde", te vervang. Om die woord heeltemal te verstaan is dit nodig om apart na die twee dele daarvan te kyk: die terme *folk* en *lore*. 

Die tweede helfte is makliker om te definieer as die eerste, omdat die betekenis oor die laaste twee eeue relatief konstant gebly het. *Lore* kom van die Ou Engelse lār, 'instruksie', en dui op die kennis en tradisies van ’n spesifieke groep wat dikwels mondelings oorgedra word.

Die eerste deel is effens moeiliker om te verklaar. Toe Thoms die term geskep het, het *folk* net verwys na landelike, dikwels arm en ongeletterde kleinboere. ’n Moderner definisie daarvan is ’n sosiale groep wat twee of meer persone met gedeelde eienskappe bevat wat hul gedeelde identiteit uitdruk met tradisies wat hulle onderskei van ander groepe. *Folk* kan verwys na ’n nasie, soos in Amerikaanse folklore, of na ’n enkele gesin. Folklore sluit nou alle dinge in wat mense met woorde (verbale folklore), hul hande (materiële folklore) of aksies (gewoontefolklore) maak.

Folklore word nou beskou as natuurlik en noodsaaklik vir enige sosiale groep. Dit hoef nie meer oud te wees nie; dit word voortdurend geskep en oorgedra, en word in enige groep gebruik om te onderskei tussen "ons" en "hulle".
Die **Staatsveiligheidsraad** (**SVR**) is in 1972 in Suid-Afrika gestig om die regering te adviseer oor die land se nasionale beleid en strategie rakende veiligheid, die implementering daarvan en die bepaling van veiligheidsprioriteite. Die raad rol het verander deurdat die Eerste Ministerskappe van adv. John Vorster en mnr. PW Botha (later Staatspresident), min gebruik is tydens eersgenoemdes en tydens laasgenoemde het dit vele aspekte van die Suid-Afrikaanse publiek se lewens beheer deur in praktyk die kabinet te word. Gedurende daardie jare het die SVR 'n Totale Nasionale Strategie asook 'n Totale Teenrevolusionêre Strategie implementeer en uiteindelik in die middel-tagtigerjare die Nasionale Sekuriteitsbestuurstelsel (NSBS) gevestig.

Ná mnr. FW de Klerk se aanstelling as Staatspresident sou die Kabinet uiteindelik beheer oor die bestuur van die land herwin. Na die 1994-verkiesing is 'n komitee genaamd die Nasionale Intelligensie Koördineringskomitee saamgestel om die Suid-Afrikaanse president te adviseer oor veiligheid en intelligensie sowel as die implementering daarvan.

Agtergrond
----------

Op 5 September 1969 het Eerste Minister John Vorster 'n kommissie onder leiding van regter H.J. Potgieter saamgestel om die riglyne en missie vir intelligensie-insameling deur die Militêre Intelligensie (later DMI) en die Buro vir Staatsveiligheid (BSV) daar te stel.:Chp2  Die kommissie om ondersoek in te stel na sekere intelligensie-aspekte van staatsveiligheid, beter bekend as die Potgieter-kommissie, sou die botsings tussen die twee organisasies ondersoek oor wie die primêre verantwoordelikheid vir intelligensie-insameling in Suid-Afrika gehad het :Chp2   As die BSV-hoof Hendrik van den Bergh 'n noue bondgenoot van die Eerste Minister was, is dit deur Militêre Intelligensie as 'n uitgemaakte saak beskou dat BSV die guns sou bekom.:Chp2  Die Potgieter-kommissie het op 2 Februarie 1972 teruggerapporteer en die resultate is daarna gebruik om in werking te tree. die Wet op Veiligheidsintelligensie en Staatsveiligheidsraad 64 van 1972 op 24 Mei 1972 :Chp2  Deel van hierdie wet het die stigting van die Staatsveiligheidsraad onder beheer van die kabinet ingestel en dit as die regering se nasionale sentrum gevestig vir operasionele sekuriteit.:Chp2  Weens die oorheersing van BSV sou die Staatsveiligheidsraad onder Vorster selde vergader en sou dit suiwer adviserend wees.:192

Bronne
------

* O'Brien, Kevin A. (2011). *The South African Intelligence Services: From Apartheid to Democracy, 1948-2005* (eBook). Studies in Intelligence Series. Routledge. ISBN 978-0-203-84061-0.
* Sanders, James (2006). *Apartheid's Friends. The Rise and Fall of South Africa's Secret Services*. Great Britain: John Murray (Publishers). ISBN 978-0719566752.
'n Glock 22 semi-outomatiese pistool met 'n kamer vir .40 S&W
'n **Semi-outomatiese pistool** (soms **outomatiese pistool**) is 'n handwapen wat outomaties patrone in sy kamer uitstoot en laai na elke skoot wat afgevuur word. Slegs een rondte ammunisie word afgevuur elke keer as die sneller getrek word, aangesien die pistool se vuurbeheergroep die snellermeganisme van die afvuurpen/skieter ontkoppel totdat die sneller vrygestel en teruggestel is.

Bykomende terme wat soms as sinonieme vir 'n semi-outomatiese pistool gebruik word, is selflaaipistool, outopistool, outolaaipistool en outomatiese pistool.

'n Semi-outomatiese pistool herwin 'n deel van die energie wat vrygestel word deur die dryfmiddelverbranding om sy slagstuk, wat gewoonlik binne die glybaan gehuisves word, te beweeg. Nadat 'n rondte ammunisie afgevuur is, word die gebruikte patroonomhulsel uitgetrek en uitgestoot soos die slagskuif agtertoe beweeg onder terugslag, die hamer/slaghouer word deur die gly/boutbeweging gespan, en 'n nuwe rondte uit die magasyn word in die magasyn gedruk, wanneer die skuif/bout vorentoe terugkeer onder veerspanning. Dit stel die volgende skoot op, wat gevuur word sodra die sneller weer getrek word. Die meeste pistole gebruik 'n kort terugslagoperasie om dit uit te voer, maar sommige  pistole gebruik eenvoudige terugblaas- of gasbewerkingsmeganismes.

Die meeste tipes semi-outomatiese pistole maak staat op 'n verwyderbare boksmagasyn om ammunisie te verskaf, wat gewoonlik in die greep geplaas word. Sommige pistole is egter gebaseer op ontvanger-styl ontwerpe soortgelyk aan bestaande semi-outomatiese gewere, en dus het die magasyn apart van die greep ingesit.